title: Vincent Peillon
text: Vincent Benoît Camille Peillon, ganet e 1960 e Suresnes, zo ur politikour gall, e kuzul-ren ar PS, bet kelenner prederouriezh, skrivagner gall. Bet eo ivez kannad PS er Somme ha ministr an Deskadurezh c'hall (e 2012) e gouarnamant Jean-Marc Ayrault, a-raok bezañ kannad europeat.
  
  E vuhez
  Vincent Peillon zo mab da Gilles Peillon (1928-2007), banker ha komunour, rener ur bank sovietek e-maez an URSS, ar Banque Commerciale pour l'Europe du Nord – Eurobank, ha goude rener ar bank gall hag aljerian Union méditerranéenne de banque. E vamm, Françoise Blum, ganet en 1930, a oa un Elzasadez yuzev, bet renerez-enklask en Institut national de la santé et de la recherche médicale (INSERM), hag he zad Léon Blum (1878-1930)6, a oa medisin e Strasbourg, ha mab d'ar rabin Félix Blum (1847-1925) ha da Jeannette Lederman ; e vamm-gozh Thérèse Lion (1894-1985) a oa avokadez ha benelourez oberiant; e eontr Étienne-Émile Baulieu (ganet Étienne Blum), a oa kelenner er c'h-Collège de France, hag e voereb Suzanne de Brunhoff a oa armerzhourez er Centre National de la Recherche Scientifique (CNRS), merc'h-kaer d'an hini a grouas Babar.
  
  Tapet en deus e vachelouriezh da 16 vloaz. Graet en deus studioù prederouriezh er skol-veur Panthéon-Sorbonne. N'ae ket re alies d'ar c'hentelioù met tapout a reas e aotreegezh da 20 vloaz. Goude bout arsailhet e kuita ar skol-veur. Labourat a ra evit ar Compagnie des wagons-lits war al linenn Pariz - Copenhague. Sevel a ra un embregerezh enporzhiañ eoged norgeat a ra war-dro gwerzhañ eoged d'ar c'homiteoù-embregerezh.
  
  Goude e tremenas ar genstrivadeg da vout kelenner prederouriezh en eil derez (CAPES). E 1984 e krogas da gelenn el lise Édouard-Herriot e Lyon, hag e 1985 el lise Pierre de Coubertin e Calais. Prientiñ a reas kenstrivadeg ar skolveuriekadur a dremenas div wech. Daou vloaz e chomas da gelenn e Calais, ha goude e voe kaset da gelenn an danvez-skolaerien da Nevers .
  
  Dilennet e voe da gannad eus 1997 da 2002
  
  En e skridoù e tifenn al laikelezh hag ar frañmasonerezh, a zo dezhañ ur relijion republikan.
  
  Tiegezh
  Addimezet eo da Nathalie Bensahel, kazetennerez en Nouvel Observateur
  
  Oberennoù
   La Tradition de l'esprit : itinéraire de Maurice Merleau-Ponty, Grasset, Paris, 1994.
   Jean Jaurès et la religion du socialisme, Grasset, Paris, 2000.
   Pour un nouveau Parti socialiste : motion portée au vote des militants du PS au congrès de Dijon, 16-17-18 mai 2003 (avec Arnaud Montebourg), Denoël, Paris, 2003.
   Pierre Leroux et le socialisme républicain, Le Bord de l'eau, 2003.
   L'Épaisseur du cogito. Trois études sur la philosophie de Maurice Merleau-Ponty, Éditions Le Bord de l'eau, 2004.
   Au cœur de la gauche (kenskrivet gant Arnaud Montebourg ha Benoît Hamon), Éditions Le Bord de l'eau, Lormont (Gironde), 2004.
   Les Milliards noirs du blanchiment, Hachette littératures, Paris, 2004
   La Révolution française n’est pas terminée, Le Seuil, Paris, 2008
   Peut-on améliorer l'école sans dépenser plus ?, Magnard, Paris, 2009 .
   Les Politiques ont-ils une âme, Entretien avec Isabelle Dillmann, pp.255-276, Albin MIcheL, 2010 ISBN 978-2-226-20615-2.
   Une religion pour la République : la foi laïque de Ferdinand Buisson, Le Seuil, Paris, 2010, ISBN 978-2020985215.
   Éloge du politique : une introduction au XXIe siècle, Le Seuil, 2011
   Conversations républicaines, gant François Bazin, Denoël, 2011
   Refondons l'école, Le Seuil, 2013
   Aurora (romant), Stock, 2016
   Un Chinois à Paris'' (romant), Stock, 2017
  
  Notennoù ha daveennoù 
  
  Politikourien Bro-C'hall
  Ganedigezhioù 1960
  Strollad Sokialour Gall